EkBass/fiwiki-20250220-pages-articles huggingface dataset:
Costa Botes

Costa Botes (s. 1958 Imbros, Turkki) on uusiseelantilainen elokuvantekijä, joka lienee tunnetuin yhdessä Peter Jacksonin kanssa kirjoittamastaan ja ohjaamastaan elokuvasta Unohdetut kuvat (1995) sekä taustadokumenteista, jotka hän teki Jacksonin Taru sormusten herrasta -elokuvatrilogian kuvauksista. Botes syntyi Turkissa kreikkalaisille vanhemmille, ja perhe muutti sittemmin Uuteen-Seelantiin. Botes opiskeli elokuvaa Canterburyn yliopistossa Christchurchissä vuosina 1979–1981. Peter Jacksoniin Botes tutustui ensimmäisen kerran vuonna 1986 Worzel Gummidge Down Under -televisiosarjan kuvauksissa, joissa Botes toimi kolmantena apulaisohjaajana. Jackson oli tuolloin tekemässä esikoiselokuvaansa Bad Taste ja teki Worzel Gummidgeen propeiksi muutamia voodoonukkeja. Botesin dokumentit Tarun sormusten herrasta kuvauksista julkaistiin vuonna 2006 elokuvasarjan uudelleenjulkaisujen yhteydessä, joskin joiltakin osin ilman Botesin konsultointia lyhennettyinä. == Lähteet == == Aiheesta muualla == * Costa Botesin kotisivu * * Costa Botes NZ On Screen -sivustolla. Luokka:Uusiseelantilaiset elokuvaohjaajat Luokka:Uusiseelantilaiset elokuvakäsikirjoittajat Luokka:Vuonna 1958 syntyneet Luokka:Elävät henkilöt Luokka:Dokumenttiohjaajat
Mogami-luokka

Mogami-luokka () oli keisarillisen Japanin laivaston neljän aluksen muodostama raskas risteilijäluokka, jonka alukset valmistettiin vuosina 1931–1937. Kaikki luokan alukset tuhoutuivat toisessa maailmansodassa. == Suunnittelu == Allekirjoitettuaan Lontoon laivastosopimuksen huhtikuussa 1930, Japani valmisti määritellyn määrän A-luokan eli kahdeksan tuuman tykein varustettuja risteilijöitä. Niin kauan kuin B-luokan eli kuuden tuuman tykein varustettuja risteilijöitä ei rajoitettaisi, maan tilanne ei olisi huolestuttava, koska tonnistoraja oli 98 415 tonnia mitattuna kuivana. Uusille aluksille oli jäljellä ainoastaan 2 035 tonnia. Lisäksi useat alukset saavuttivat asetetun käyttöiän vuonna 1934, joten ne voitiin korvata uusilla. Siten tehtiin päätös neljän uuden 8 500 tonnin valmistuksesta ennen vuotta 1936 ja kahden 8 450 tonnin aluksen myöhemmästä valmistuksesta.Whitley 1996, s. 181. Näiden alusten piti korvata parannellun Takao-luokan alukset, joiden tilaukset oli jouduttu peruuttamaan Lontoon laivastosopimuksen ratifioinnin yhteydessä. Suunnittelutyö aloitettiin vuonna 1930, jolloin vaatimuksiksi esitettiin viisitoista 15,5 senttimetrin tykkiä kolmiputkisissa ilmatorjuntaan soveltuvissa torneissa ja kahdentoista 24 tuuman torpedoputken asentamista. Rakennustöissä oli huomioitava tykkien vaihtaminen raskaampiin kahdeksantuumaisiin heti kun mahdollista. Panssaroinnin tuli suojata makasiinit kahdeksan tuuman kranaateilta ja konehuoneet kuusituumaisilta. Vaatimukset vastasivat siten A-luokan risteilijöiden vaatimuksia, ja siten oli mahdotonta pysyä asetetussa 8 500 tonnin uppouma rajassa, vaikka hitsausta käytettiin runsaasti. == Alukset == Mogami-luokan raskaat risteilijät Nimi Telakka Kölinlasku Vesille Valmis Kohtalo Mogami Kuren laivastontelakka 27. lokakuuta 1931 14. maaliskuuta 1934 28. heinäkuuta 1935 tuhoutui 25. lokakuuta 1944 Mikuma Kure 24. joulukuuta 1931 31. toukokuuta 1934 29. elokuuta 1935 tuhoutui 6. kesäkuuta 1942 Suzuya Yokosukan laivastontelakka 11. joulukuuta 1933 20. marraskuuta 1934 31. lokakuuta 1937 tuhoutui 25. lokakuuta 1944 Kumano Kawasaki, Kōbe 5. huhtikuuta 1934 15. lokakuuta 1936 31. lokakuuta 1937 tuhoutui 25. marraskuuta 1944 == Lähteet == * === Viitteet === *
Seututie 479

Seututie 479 on Savonlinnan Punkasalmelta Kiteen Purujärvelle johtava seututie. Punkasalmella tie kulkee noin kaksi kilometriä pitkän Pakkasharjun päällä. ==Reitti ja tieyhteydet== * Punkasalmi, Punkaharju, Savonlinna (vt 14) * Suursalmi (yt 15363) * Salkolahti (yt 15367) * Hiukkajoki (yt 15501) * Ristikivi (yt 15368) * Purujärvi, Kitee (vt 6) ==Lähteet== * ==Aiheesta muualla== 479 Luokka:Punkaharju Luokka:Savonlinnan liikenne
Pandora’s Tower

Pandora’s Tower (Japanissa Pandora’s Tower: Until I Return to Your Side (パンドラの塔 君のもとへ帰るまで, Pandora no Tō: Kimi no Moto e Kaeru Made) on Gandarionin kehittämä ja Nintendon julkaisema toimintaroolipeli Wiille. Peli julkaistiin Japanissa 26. toukokuuta 2011, sekä Australiassa ja Euroopassa huhtikuussa 2012. Tammikuussa 2013 XSEED Games tiedotti, että he aikovat julkaista pelin myös Pohjois-Amerikassa huhtikuussa 2013. Peli seuraa Aeron-nimisen soturin seikkailuja ”Thirteen Towersille”, josta hänen pitää löytää kahdeltatoista hirviöltä lihoja, joita tarvitaan pelin naispuoliseen päähahmoon, Elenaan langetetun kirouksen karsimiseen. Elenan kirous muuttaa häntä pikkuhiljaa hirviöksi, jos Aeron ei tee asialle mitään. ==Pelaaminen== Pandora’s Towerissa pelaajan tehtävänä on läpäistä pelin päähahmolla, Aeronilla Thirteen Towersin torneilla lukuisia tasoja ja päihittää aina tason lopussa tuleva pomovastus, jolta pelaaja saa Elenan kirouksen karsimiseen tarvittavaa lihaa. Pelin pääpaikkana toimii Observatorio, jossa Elena on koko ajan Aeronin lähelläolemisen myötä normaali, mutta aina kun pelaaja lähtee suorittamaan tasoa, kirous alkaa muuttamaan häntä taas pikkuhiljaa hirviöksi, jonka myötä pelaajan pitää suoriutua jokaisesta tasosta ennen kuin erikseen mainittava kirouksenedistymismittari on tullut täyteen. Jokaisessa tasossa pelaaja kohtaa lukuisia vihollisia, joita voi hoidella joko Aeronin miekalla tai ketjulla, jolla pelaaja voi mäiskiä niitä ympäri paikkoja tai yhdistää niitä toisiinsa kiinni. Vihollisten hoitelemisen lisäksi ketjua voidaan käyttää erilaisten ovien avaamiseen. Jokaisessa tasossa pelaaja voi myös löytää vihollisilta erilaisia avusteita, joita tarvitaan varsinkin Aeronin elämämittarin täyttöön. ==Vastaanotto== Japanilainen Famitsu-lehti antoi pelille arvosanaksi 31/40 pisteiden 7/7/9/8 pohjalta. Pandora’s Toweria myytiin Japanissa ensimmäisen viikon aikana yhteensä 21 445 kappaletta. Brittiläinen nettisivusto Cubed³ antoi pelille arvosanaksi 8/10, sanoen että ”Pandora’s Tower voi varmasti seistä ylpeänä oman kategoriansa pelien keskuudessa.” The Guardian kirjoitti että ”grafiikoilla, jotka panevat Nintendon laitteiston äärirajoille ja useiden loppujen löytämiseen, Pandora’s Tower on hienoin peli Zeldan tällä puolen.” Eurogamer antoi pelille 8/10 pistettä, kun taas IGN antoi 7/10, sanoen että ”Ganbarionin peli ei ehkä ole klassikko, mutta kuten Nier, tämä on tarpeeksi rikas ideoiltaan ja kerronnan voimalta tulla mahdollisesti jonkinlaiseksi kulttisuosikiksi tulevina vuosina.” Nintendo Life antoi myös pelille arvosanaksi 7/10, yllättyen hahmojen suhteista, mutta kritisoi teknisiä vikoja. ====Kansikuvakiista==== Pandora’s Tower sai kritisointia faneilta, jakamalla huolia siitä että kansikuvan kuvaus Aeronista on kopioitu Noctisin, tulevan toimintaroolipeli Final Fantasy Versus XIII:n päähenkilön kuvista. Vertailuja on tehty eri lehtijulkaisuissa Japanissa ja ulkomailla. ==Lähteet== Luokka:Vuoden 2011 videopelit Luokka:Toimintaroolipelit Luokka:Wii-pelit
Bertil Nybergh

Bertil Nybergh (1896–1954) oli suomalainen kemisti. Hän väitteli filosofian tohtoriksi 1922, ja oli puolustusministeriön kemiallisen laboratorion ja kemian laitoksen ensimmäinen johtaja 1919–1936. Sen jälkeen 1937–1941 hän oli metsäteollisuuden omistaman Oy Keskuslaboratorion apulaisjohtaja. Hän julkaisi tutkimuksia orgaanisesta ja puukemiasta.Otavan Iso tietosanakirja, Otava 1968, osa 6, palsta 547 Bertil Nybergh oli aikanaan tunnetu kunnallispoliitikko. Hän kuului Helsingin kaupunginvaltuustoon 1931- ja kaupunginhallitukseen 1935-. Hän on kuulunut myös Ruotsalaisen kansanpuolueen puoluehallitukseen. Hänen isänsä oli Korkeimman oikeuden presidentti August Nybergh. ==Lähteet== Luokka:Suomalaiset kemistit Luokka:Suomalaiset yritysjohtajat Luokka:Helsingin kaupunginvaltuutetut Luokka:Vuonna 1896 syntyneet Luokka:Vuonna 1954 kuolleet
Grumpy Cat

Grumpy Cat (4. huhtikuuta 2012 – 14. toukokuuta 2019, oikealta nimeltään Tardar Sauce) oli yhdysvaltalaisen Tabatha Bundesenin omistama narttukissa, joka nousi Internet-ilmiöksi pahantuulisen ilmeensä takia. Suosio alkoi, kun Bundesenin veli lähetti syyskuussa 2012 kuvan kissasta Reddit-sivustolle. Kissan pahantuulinen ilme ja ajoittainen vaappuva kävelytyyli johtuivat mutaatiosta, josta kärsivät munchkin-kissat. Mutaation vuoksi kissan takaraajat olivat epänormaalin lyhyet, mikä vaikuttaa sen liikkumiseen. Sen käytös ei kuitenkaan poikennut kotioloissa tavallisesta. Kissan molemmat vanhemmat ovat normaalin kotikissan näköisiä. Grumpy Cat kuoli 14. toukokuuta 2019. Ennen kuolemaansa kissa oli kärsinyt virtsatietulehduksesta. == Lähteet == == Aiheesta muualla == * Grumpy Catin viralliset kotisivut Luokka:Internet- ilmiöt Luokka:Kuuluisat kissat Luokka:Seulonnan keskeiset artikkelit
Isonkyrön kunnanvaltuusto

Isonkyrön kunnanvaltuusto on Isonkyrön korkein päättävä elin. Valtuustossa on nykyään 27 jäsentä. ==Kunnanvaltuuston paikkajako 2021–2025== puolue paikat paikat paikat paikat paikat paikat paikat paikat paikat paikat Keskusta 14 Kokoomus 6 SDP 3 Perussuomalaiset 3 Suomen Kristillisdemokraatit 1 Yhteensä 27 == Lähteet == Luokka:Isokyrö Luokka:Suomen kunnanvaltuustot
Fredrik Lorenz Nyberg

Fredrik Lorenz Nyberg (18. heinäkuuta 1768 Viapori – 14. maaliskuuta 1831 Helsinki) oli senaattori ja kamarineuvos (1808). Nybergin vanhemmat olivat sotakomissaari Gabriel Nyberg (1738-1797) ja Helena Christina Wahlberg (1744-1830). Hänen puolisonsa oli tukholmalainen Catharina "Caisa" Margareta Löfman (1782-1845). Nyberg kirjoittautui Viaporin linnoitusväkeen vuonna 1778, kadetti hänestä tuli upseerintutkinnon suorittamisen jälkeen vuonna 1784. Hän opiskeli vuodesta 1785 alkaen Turun akatemiassa etenkin matematiikkaa ja toimi samasta vuodesta Suomen linnoitusväen prikaatin kamarikirjurina. Heille syntyi tytär Fredrika Albertina Lovisa "Louise" Nyberg Rotkirch (1814-1891), joka meni naimisiin noin vuonna 1833 luutnantti Evert Karl Axel Rotkirchin (1805-1874) kanssa, joka sai vaimonsa perintönä omistukseensa Talin kartanon. Vuonna 1787 Fredrik Lorenz Nybergistä tuli kamarikirjuri Suomen pääkomissariaattiin, vuonna 1788 sotareviisori ja vuonna 1790 sotakamreeri Savon sotilasjaoston sotakomissiaraatiiin. Nyberg osallistui Suomen sotaan vuosina 1808–1809 ylisotakomissaarina ja muonitusintendenttinä. Sen jälkeen hän toimi Ruotsissa, mutta siirtyi takaisin Suomeen vuonna 1814. Hän oli hallituskonseljin sota-asiaintoimituskunnan päällikkö vuodesta 1815 ja kamaritoimituskunnan päällikkö vuodesta 1816. Hän erosi palveluksesta vuonna 1825. Nyberg loi valtion menosäännölle pohjan. Reinhold Hausen on julkaissut Nybergin sota-ajan kirjeiden kopiokirjan nimellä Bref och uppteckningar från kriget i Finland (Svenska litteratursällskapet i Finland, 1916).Otavan Iso tietosanakirja, Otava 1968, osa 6, palsta 546 ==Lähteet== Luokka:Suomalaiset senaattorit Luokka: Suomalaiset upseerit Luokka: Suomalaiset virkamiehet Luokka:Vuonna 1768 syntyneet Luokka:Vuonna 1831 kuolleet
Momondo

Momondo on ilmainen ja riippumaton matkahakusivusto, joka toimii 35 markkina- alueella mahdollistaen lentojen, hotellien ja vuokra-autojen etsimisen ja vertailun ympäri maailman. Matkahakusivu aloitti toimintansa Suomessa vuonna 2012. Momondo ei myy mitään: sen sijaan se tarjoaa mahdollisuuden verrata hintoja ja tarjouksia minä tahansa ajankohtana, ja ohjaa käyttäjän valitun matkantarjoajan sivulle tekemään varauksen. Matkahakupalvelun lisäksi momondo tarjoaa matkavinkkejä sekä matkainspiraatiota Inspiroidu!-blogissaan. == Historia == Momondo on perustettu Tanskassa vuonna 2006 ja sen pääkonttori sijaitsee Kööpenhaminassa. Vuonna 2016 Momondon henkilöstömäärä kasvoi yli 200 työntekijään, jotka edustavat yli 40 eri kansallisuutta. Kun momondo perustettiin vuonna 2006, se oli ensin pelkkä lentohakukone. Lokakuussa 2007 sivusto päivitettiin ja silloin se laajeni käsittämään myös Inspiroidu!-matkablogin. Vuonna 2009 yritys julkaisi sarjan kaupunkioppaita, joista sittemmin syntyi momondo places; kaupunkioppaiden sarja älypuhelinsovelluksina. Siitä lähtien momondo on laajentanut palveluvalikoimaansa käsittämään myös hotellien sekä vuokra-autojen hintavertailun. Huhtikuussa 2011 brittiläis-amerikkalainen matkahakuyritys Cheapflights Media Ltd (nyk. Momondo Group Ltd) osti momondon ja sen silloisen emoyhtiön Skygaten. Kaupan jälkeen momondo jatkoi toimintaansa itsenäisenä tytäryhtiönä. Vuonna 2014 Momondo Group myi osake-enemmistönsä amerikkalaisille Great Hill Partners -pääomasijoitusyhtiölle. Toukokuussa 2016 Momondo Groupin vuoden ensimmäisen neljänneksen liiketoiminnan tuotoksi raportoitiin 30 miljoonaa dollaria, ja momondo vastasi 60 % osuutta tästä. == Palkinnot == Vuonna 2010 Travel + Leisure nimesi momondon parhaaksi matkasivustoksi tarjoushintojen etsimiseen. Frommer’s nosti momondon ensimmäiselle sijalle listallaan “10 parasta lentohakusivustoa”. Travolution Awards palkitsi momondon parhaana metahakusivustona sekä vuonna 2014 että 2015. momondo on saanut hyvän vastaanoton myös kansainvälisessä mediassa: yhdysvaltalainen talouslehti Forbes nimesi momondon “yhdeksi parhaista matkasivustoista matkatarjousten etsimiseen metahakukoneella, joka on yksi markkinoiden intuitiivisimmista” heidän “Parhaat Matkasivustot Seuraavan Seikkailusi Suunnitteluun” -artikkelissaan, ja The New York Times ylisti sivustoa ”sen kyvystä löytää lentoyhdistelmiä, joita et löydä mistään muualta.” == Viittaukset == ==Aiheesta muualla== * momondo.fi Luokka:Matkailusivustot
Lunttila

Lunttila on yksi nykyisen Forssan kaupungin alueella sijainneista, aiemmin Tammelan pitäjään kuuluneista historiallisista kylistä. Lunttilan kylä on ollut olemassa ainakin jo vuonna 1556, jolloin se mainitaan veroluettelossa. Nykyään Lunttila on osa Kuuston kaupunginosaa ja samannimistä tilastoaluetta. Lunttila sijaitsee Kuuston ja koko Forssan itäosassa lähellä Tammelan kunnan rajaa. Lunttilan eteläpuolitse kulkee yhdystie 2821 matkallaan Forssan keskustasta kohti Tammelan kirkonkylää. ==Lähteet== Luokka:Forssan kylät
Karen Muir

Karen Yvette Muir (16. syyskuuta 1952 – 1. huhtikuuta 2013) oli eteläafrikkalainen uimari. Muir on kaikkien aikojen nuorin aikuisten sarjan maailmanennätyksen tekijä missään urheilulajissa. Hän ui 10. elokuuta 1965 Englannissa 110 jaardin selkäuinnin maailmanennätyksen 1.08,7 12 vuoden, 10 kuukauden ja 25 päivän ikäisenä. Hän paransi selkäuintimatkojen maailmanennätyksiä kaikkiaan 15 kertaa vuosina 1965–1969. 100 metrin selkäuinnin ME:tä hän paransi kolmesti päätyen aikaan 1.05,6 heinäkuussa 1969. 200 metrin selkäuinnin maailmanennätystä hän paransi neljä kertaa vuosina 1966–1969. Hänen nimissään ovat yhä 110 jaardin (1.06,7) ja 220 jaardin (2.24,1) selkäuintien viralliset maailmanennätykset, koska FINA ei enää tunnusta uusia jaardimatkojen maailmanennätyksiä. Muir voitti 22 Etelä-Afrikan ja kolme Yhdysvaltojen-mestaruutta ja teki 15 Etelä-Afrikan ennätystä. Hän ei voinut osallistua olympialaisiin, koska Etelä-Afrikka oli suljettu olympialiikkeestä apartheid-politiikkansa vuoksi. Hän lopetti uintiuransa vuonna 1970. Hänet nimettiin kansainväliseen uinnin Hall of fameen 1980. Muir kouluttautui lääkäriksi ja toimi ammatissa ensin Afrikassa ja sittemmin Kanadassa, jossa hän asui kuolemaansa saakka. == Lähteet == Luokka:Eteläafrikkalaiset uimarit Luokka:Vuonna 1952 syntyneet Luokka:Vuonna 2013 kuolleet
Rossija-turnaus 1980

Rossija-turnaus 1980 (Russian Government Cup) oli viides sanomalehti Rossijan järjestämä jääpalloturnaus, joka pelattiin Syktyvkarissa 1.-5. helmikuuta 1980. Turnauksen voitti Neuvostoliitto. Afganistanin tapahtumien johdosta Norja boikotoi turnausta ja sen sijalla pelasi Komin joukkue, käytännössä HK Stroitel Syktyvkar. === Sarjataulukko ja ottelutulokset === Joukkue O V T H Maalit Pts Neuvostoliitto 3 3 0 0 20–5 6 6–2 6–1 Ruotsi 3 2 0 1 27–6 4 – 12–0 Suomi 3 1 0 2 5–18 2 – – Komin ASNT 3 0 0 3 2–25 0 2–8 0–13 0–4 ==Lähteet== * Markku Siukonen - Matti Ahola - Martti Pulakka: Urheilumme Kasvot 11, sivu 126 (ISBN 951-9466-18-5) * Ruotsi-Neuvostoliitto jääpallomaaottelut * Rossija turnauksen taulukot (ru) Luokka:Vuoden 1980 jääpallo Luokka:Syktyvkar
.htpasswd

.htpasswd (Hypertext passwords) on Apache-palvelimelle laitettava tiedosto, joka sisältää palvelimelle tai sen osiin pääsemiseen vaadittavia salasanoja. .htaccess-tiedosto määrittää mitkä osat ovat suojattuja ja kenellä on pääsy niihin. Esimerkki .htpasswd-tiedoston sisällöstä admin:yCF1Cc8ALkUG6 user:XlnwIqDSZSywM == Aiheesta muualla == * https://httpd.apache.org/docs/current/programs/htpasswd.html * https://httpd.apache.org/docs/2.4/misc/password_encryptions.html - Apachen tuntemat salasanojen muodot Luokka:World Wide Web
Pääsiäissunnuntain isku

Pääsiäissuntuntain isku (tai Ceylonin taistelu) oli toisessa maailmansodassa keisarillisen Japanin laivaston tekemä isku brittiläisten itäistä laivastoa vastaan Ceylonilla. Japanin vallattua Singaporen ja upotettua HMS Prince of Walesin ja HMS Repulsen britit evakuoivat laivastonsa Malediiveille Addun atollille ja Ceylonille. Japanilaisten hyökkäys alkoi 5. huhtikuuta pääsiäissunnuntaina, jolloin japanilaisten lentokoneet nousivat ilmaan viideltä lentotukialukselta. Japanilaiset koneet hyökkäsivät Colomboon ja upottivat aseistetun kauppalaivan HMS Hectorin ja vanhentuneen hävittäjän HMS Tenedosin kaupungin satamaan. Myöhemmin japanilaiset upottivat Ceylonin edustalla partioivat raskaat risteilijät HMS Dorsetshiren ja HMS Cornwallin. Iskussa menehtyi 424 brittiläistä merimiestä ja 27 Britannian kuninkaallisten ilmavoimien lentokonetta tuhoutui. Japanilaiset menettivät ainoastaan viisi lentokonetta. 9\. huhtikuuta japanilaiset hyökkäsivät Trincomaleen satamaan upottaen lentotukialus HMS Hermesin, hävittäjä HMAS Vampiren ja korvetin HMS Hollyhockin. Japanilaiset eivät kuitenkaan onnistuneet upottamaan nopeita lentotukialuksia HMS Indomitablea ja HMS Formidablea, jotka säästyivät hyökkäyksiltä. Iskussa menehtyi 700 ihmistä, joista 307 HMS Hermeksellä ja RAF menetti kahdeksan Hawker Hurricanea ja yhden Fairey Fulmaria. Japanilaiset menettivät ainoastaan viisi syöksypommittajaa ja kuusi muuta lentokonetta, joista yksi törmäsi polttoainetankkeihin. Iskun seurauksena brittien laivasto vetäytyi Malediiveilta Brittiläiseen Itä-Afrikkaan Kilindiniin lähelle Mombasaa. Laivaston selviytyminen esti japanilaisia tekemästä maihinnousua Ceylonille. Luokka:Toisen maailmansodan ilmataistelut ja -operaatiot Luokka:Tyynenmeren sodan taistelut toisessa maailmansodassa Luokka:Yhdistyneen kuningaskunnan taistelut Luokka:Vuoden 1942 sotahistoria
Käpylä-Seura

Käpylä-Seura on Helsingin vanhin kaupunginosayhdistys, perustettu 1940. Seuran ensimmäisenä puheenjohtajana toimi Yrjö Kouti Seura on Helsingin kaupunginosayhdistykset ry:n helka jäsen. Seuran tarkoituksena on kotisivujen mukaan kotiseudun kaikinpuolinen kehittäminen, elinympäristön laadun parantaminen ja ihmisten viihtyvyyden lisääminen, kotiseututietouden lisääminen, kotiseutuhengen ylläpitäminen ja omatoimisuuden voimistaminen sekä kotiseudun kulttuurien vaaliminen ja edistäminen.Käpylä-Seuran säännöt , viitattu 3.7.2019 Se toimii myös yhdyssiteenä käpyläläisten asukkaiden ja alueen eri seurojen välillä. Seura-laatii muiden kaupunginosayhdistysten tavoin lausuntoja ja osallistaa asukkaita.Tulevaisuudessa kaupunkilaisten ääni kuuluu entistä paremmin Image/Apu julkaistu 18.4.2016, viitattu 3.7.2019 Seura julkaisee Käpylä-lehteä.Käpylä-lehti, Kaupunginosat.net, viitattu 3.7.2019 Seura on julkaissut 200-sivuisen Käpylän historiikin Käpylä, puutarhakaupunginosa : 50 vuotta : (1920-1970)Fennica, viitattu 3.7.2019. Seuralla oli ajatuksia Vuoritalon kunnostamiseksi, mutta voimat loppuivat kesken.Vuoritalon saattaa saada omakseen eurolla, Yle.fi, uutiset 8.10.2012, viitattu 3.7.2019Käpylä-Seura maksaa Vuoritalosta 20 mk kuukaudessa, Helsingin Sanomat 31.5.1995 (muille kuin digitilaajille näkyy vain alku), viitattu 3.7.2019 Kun Helsingin kaupunki suunnitteli Käpylän kirjaston lakkauttamista, Käpylä-Seura ja sen lehti Käpylä-lehti toimivat aktiivisesti säilyttämisen puolesta, ja kirjasto saatiin säilymään.Käpyläläiset kamppailivat kirjastonsa puolesta 2002, Helmet.fi, viitattu 3.7.2019 ==Lähteet== *Käpylä-Seura, Kaupunginosat.net ===Viitteet=== Luokka:Käpylä Luokka:Kotiseutuyhdistykset
Rossija-turnaus 1986

Rossija-turnaus 1986 (Russian Government Cup) oli kahdeksas sanomalehti Rossijan järjestämä jääpalloturnaus, joka pelattiin Irkutskissa 11.-16. helmikuuta 1986. Turnauksen voitti Neuvostoliitto maalieron turvin. === Sarjataulukko ja ottelutulokset === Joukkue O V T H Maalit Pts Neuvostoliitto 4 3 0 1 22–6 6 1–2 7–0 – 9–2 Ruotsi 4 3 0 1 8–3 6 – – – 5–1 Suomi 4 3 0 1 18–16 6 – 1–0 – – Venäjän SFNT 4 1 0 3 12–14 2 2–5 0–1 5–7 5–1 Norja 4 0 0 4 8–29 0 – – 4–10 – ==Lähteet== * Markku Siukonen - Matti Ahola: Urheilun vuosikirja 1987, sivu 212 (ISBN 951-20-2930-8) * Norjan jääpallomaaottelut 1927-1999 * Ruotsi-Neuvostoliitto jääpallomaaottelut * Rossija-turnauksen taulukot (ru) Luokka:Vuoden 1986 jääpallo Luokka:Irkutsk
Moulaa!

__NOTOC__ Moulaa! B-puolia ja harvinaisuuksia on popyhtye Egotripin B-puolia ja harvinaisuuksia sisältävä kokoelma. Se julkaistiin vuonna 2001. Tupla-CD:n ensimmäinen levy sisältää covereita ja sinkkujen b-raitoja, toinen levy taas koostuu lähinnä singlehittien ja albumiraitojen demoista. Albumi nousi Suomen virallisen listan sijalle 22. == Kappaleet == === CD 1 === # # # # # # # # # # === CD 2 === # # # # # # # # # == Kokoonpano == * Mikki Kauste – laulu * Knipi – laulu, kitara * Skele – kitara * Mikko Mäkelä – bassokitara * Sampo Haapaniemi – rummut === Tuotanto === * Knipi – layout, design * Pauli Saastamoinen – masteroija * Lasse Kurki – valokuvat == Arvostelut == * Helsingin Sanomat: Helsingin Sanomat: Levyarvio * Soundi: Soundi: Levyarvio == Lähteet == == Aiheesta muualla == * Moulaa! discogs.com -sivustolla Luokka:Egotripin albumit Luokka:Vuoden 2001 kokoelma-albumit Luokka:Zen Garden Recordsin albumit
Myōkō-luokka

Myōkō-luokka () oli keisarillisen Japanin laivaston neljän vuosina 1924–1929 valmistetun raskaan risteilijän muodostama alusluokka. Luokan aluksista kolme tuhoutui toisessa maailmansodassa. == Alukset == Myōkō-luokan raskaat risteilijätWhitley 1996, s. 173. Nimi Telakka Kölinlasku Vesille Valmis Kohtalo Myōkō Yokosukan laivastontelakka 25. lokakuuta 1924 16. huhtikuuta 1927 31. heinäkuuta 1929 miehistönsä upottama 8. heinäkuuta 1946 Nachi Kuren laivastontelakka 26. marraskuuta 1924 15. kesäkuuta 1927 26. marraskuuta 1928 upposi ilmahyökkäyksessä 4. marraskuuta 1944 Haguro Mitsubishi, Nagasaki 16. maaliskuuta 1925 24. maaliskuuta 1928 25. huhtikuuta 1929 upotettu 16. toukokuuta 1945 Ashigara Kawasaki, Kōbe 11. huhtikuuta 1925 22. huhtikuuta 1928 20. elokuuta 1929 upotettu 8. kesäkuuta 1945 == Lähteet == * === Viitteet === *
Rossija-turnaus 1988

Rossija-turnaus 1988 (Russian Government Cup) oli yhdeksäs sanomalehti Rossijan järjestämä jääpalloturnaus, joka pelattiin Abakanissa 31. tammikuuta -7. helmikuuta 1988. Turnauksen voitti Neuvostoliitto. == Alkusarjan taulukko ja ottelutulokset == Joukkue O V T H Maalit Pts Ruotsi 4 4 0 0 38–12 8 – 6–4 9–4 – Neuvostoliitto 4 3 0 1 36–9 6 4–5 8–2 14–2 10–0 Suomi 4 2 0 2 28–18 4 – – 9–3 13–1 Norja 4 1 0 3 14–33 2 – – – 5–1 Yhdysvallat 4 0 0 4 2–46 0 0–18 – – – == Ottelu 3. sijasta == Tulos Suomi 11–2 (3–1) == Loppuottelu == Tulos Neuvostoliitto 4–3 (3–1) ==Lähteet== * Markku Siukonen - Matti Ahola: Urheilun vuosikirja 1989, sivu 236 (ISBN 951-8920-07-9) * Norjan jääpallomaaottelut 1927-1999 * Ruotsi-Neuvostoliitto jääpallomaaottelut * Rossija-turnauksen taulukot (ru) Luokka:Vuoden 1988 jääpallo
Mikronesian pidginenglanti

Mikronesian pidginenglanti on englantiin pohjautuva pidginkieli, jota puhuttiin 1800-luvun Mikronesiassa. Lukuisten Melanesiasta tulleiden työläisten ansiosta se saattoi olla sukua Melanesian pidginenglannille. Englanninkieliset kauppiaat olivat noin 1840-luvulta lähtien hyvin aktiivisia alueella, ja epävakaita pidginkieliä oli tullut käyttöön 1860-lukuun mennessä. Mikronesian pidginenglanti saattoi kreolisoitua joissakin Kusaien rantayhteisöissä, mutta tätä väitettä vahvistavaa tietoa ei ole saatavissa. Vuonna 1899 alue siirtyi saksalaisten haltuun, ja koska pidginenglantia ei käytetty etnisten ryhmien välisessä vuorovaikutuksessa, se hävisi nopeasti ja korvattiin saksan kielellä ennen Saksan miehityksen päättymistä vuonna 1919. Mikronesian pidginenglanti kuitenkin säilyi Naurun saarella, jossa se sekoittui Kiinan pidginenglantiin ja muuttui Naurun pidginenglanniksi, jota puhutaan tänäkin päivänä Naurulla. Luokka:Mikronesian federaation kielet Luokka:Oseanian kuolleet kielet Luokka:Englannin kreolit
Rossija-turnaus 1990

Rossija-turnaus 1990 (Russian Government Cup) oli kymmenes sanomalehti Rossijan järjestämä jääpalloturnaus, joka pelattiin Novosibirskissa 26.-31. tammikuuta 1990. Turnauksen voitti Ruotsi. == Alkusarjan taulukko ja ottelutulokset == Joukkue O V T H Maalit Pts Neuvostoliitto 4 4 0 0 16–3 8 3–1 2–1 2–0 9–1 Suomi 4 3 0 1 17–5 6 – 1–0 6–1 – Ruotsi 4 2 0 2 14–4 4 – – 3–0 10–1 Norja 4 1 0 3 12–12 2 – – – 11–1 Unkari 4 0 0 4 4–39 0 – 1–9 – – == Välierät == Tulos Suomi 6–1 (4–0) Neuvostoliitto 3–4 (0–2) == Ottelu 3. sijasta == Tulos Neuvostoliitto 12–1 (5–1) == Loppuottelu == Tulos Ruotsi 4–2 (1–1) ==Lähteet== * Markku Siukonen - Matti Ahola: Urheilun vuosikirja 1991, sivu 212 (ISBN 951-96269-0-5) * Norjan jääpallomaaottelut 1927-1999 * Ruotsi- Neuvostoliitto jääpallomaaottelut * Rossija-turnauksen taulukot (ru) Luokka:Vuoden 1990 jääpallo Luokka:Novosibirskin urheilu
Pierre et Gilles

Pierre et Gilles on kahden taiteilijan nimistä muodostettu salanimi joka yhdistää "ateljee nimenä" heidän valokuvatöitään. Kyseiset valokuvat ovat hyvin muokattuja ja yleensä pitävät sisällään uskonnollisia ja/tai homoeroottisia sisältöjä. Pierre et Gillesin töissä on tapana käyttää kliseitä näennäisen viattomasti, jopa niin että töitä on vaikea erottaa Kitschistä vaikka ne ovat hyvin sofistikoituja teknisesti. Pierre el Gilles, Like 1999, sivut 4-5 == Pierre et Gilles == Pierre et Gilles on kahden taiteilijan, valokuvaaja Pierre Commoyn (s. 15. elokuuta 1950 La Roche-sur-Yon) ja taidemaalari Gilles Blanchardin (s. 9. joulukuuta 1953 Le Havressa) yhteistyöstä koostuva kuvantekijäryhmä. Commoy ja Blanchard tapasivat toisensa Kenzō Takadan liikkeen avajaisissa Pariisissa vuonna 1976 ja ovat tehneet yhteistyötä ja asuneet yhdessä siitä lähtien. Suomessa Pierre et Gillesin töitä on ollut esillä Turun taidemuseossa 14. marraskuuta 1999 - 27. helmikuuta 2000. == Lähteet== * === Viitteet === Luokka:Ranskalaiset valokuvaajat Luokka:Artikkelit useasta henkilöstä Luokka:Salanimet
Takao-luokka

Takao-luokka () oli keisarillisen Japanin laivaston neljän aluksen muodostama raskas risteilijäluokka, jonka alukset valmistettiin vuosina 1927–1932. Luokan aluksista kolme tuhoutui toisessa maailmansodassa. == Alukset == Takao-luokan raskaat risteilijätWhitley 1996, s. 177. Nimi Telakka Kölinlasku Vesille Valmis Kohtalo Takao Yokosukan laivastontelakka 28. huhtikuuta 1927 12. toukokuuta 1930 31. toukokuuta 1932 brittimiehistön upottama 27. lokakuuta 1946 Atago Kuren laivastontelakka 28. huhtikuuta 1927 16. kesäkuuta 1930 30. maaliskuuta 1932 upposi sukellusveneen torpedoimana 23. lokakuuta 1944 Maya Kawasaki, Kōbe 4. joulukuuta 1928 8. marraskuuta 1930 30. kesäkuuta 1932 upposi sukellusveneen torpedoimana 23. lokakuuta 1944 Chōkai Mitsubishi, Nagasaki 26. maaliskuuta 1928 5. huhtikuuta 1931 30. kesäkuuta 1932 upotettu 25. lokakuuta 1944 == Lähteet == * === Viitteet === == Aiheesta muualla == *
Taiteilija Juvela

Taiteilija Juvela on taiteilija Onni Muusarin lyijykynä- ja vesivärityö vuodelta 1912. Kooltaan tämä pikkutyö on 8,5×13 cm; se on kiinnitetty 21×25,5 cm taustapaperille. Työ kuuluu Ateneumin taidemuseon Ester ja Jalo Sihtolan kokoelmiin. Onni Muusari ehti osallistua muutamana vuonna näyttelyihin ennen varhaista kuolemaansa. Muotokuva valmistui näinä vuosina. Hän oli käynyt Viipurin taiteenystäväin piirustuskoulua vuosina 1906–1908 ja 1910. Myös Suomen Taideyhdistyksen piirustuskoulussa hän opiskeli vuonna 1909. Ateneumin taidemuseon Ester ja Jalo Sihtolan lahjoituskokoelmateos, 2003, s. 76 Taiteilija Juvela eli Lennu Juvela oli hänen opiskelutovereitaan Viipurin taiteenystävien piirustuskoulusta. Lennu Juvela toimi sittemmin taiteilijana Tampereella. ==Lähteet== ==Aiheesta muualla== * Suomen Kansallisgalleria: Kokoelmat: Taiteilija Juvela. Luokka:Ateneumin kokoelmat Luokka:Muotokuvamaalaukset Luokka:Suomalaiset maalaukset
Rubén Palazuelos

Rubén Palazuelos García (s. 11. huhtikuuta 1983 Santander, Espanja) on espanjalainen jalkapalloilija. Pelipaikaltaan hän on keskikenttäpelaaja. Palazuelos on 185 senttimetriä pitkä ja painaa 75 kilogrammaa.Soccerway.com == Tilastot == Kausi Seura Sarja Ottelut Maalit 2002–2003BDFutbol Racing Santander B Segunda División B, Lohko II 19 1 2003–2004 Racing Santander B Segunda División B, Lohko I 33 6 2004–2005 Racing Santander B Tercera División, Lohko III 20 1 2004–2005 Lanzarote Segunda División B, Lohko I 20 1 2005–2006 Palencia Segunda División B, Lohko II 28 0 2006–2007Soccerbase.com Gimnàstic Tarragona La Liga 0 0 2006–2007 Aris Superliiga 21 0 2007–2008 Heart of Midlothian Valioliiga 29 1 2008–2009 Heart of Midlothian Valioliiga 25 2 2009–2010 Heart of Midlothian Valioliiga 27 0 2010–2011 Heart of Midlothian Valioliiga 33 0 2011–2012 Deportivo Alavés Segunda División B, Lohko II 16 3 2012–2013 Botev Plovdiv A PFG 14 0 2013 Honka Veikkausliiga 28 3 == Lähteet == Luokka:Espanjalaiset jalkapalloilijat Luokka:Vuonna 1983 syntyneet Luokka:Elävät henkilöt
Omega I

Omega I on suomalaisen modernistin Otto Mäkilän öljyvärityö vanerille vuodelta 1945. Kooltaan työ on 46×55 cm ja se kuuluu Ateneumin taidemuseon Ester ja Jalo Sihtolan kokoelmiin. Otto Mäkilä oli löytänyt surrealismin opiskellessaan 1930-luvun alussa Pariisissa. Hän toteutti rohkeasti Suomen oloissa ainutlaatuisia surrealistisia töitä. Insinöörin rakkaus - Ester ja Jalo Sihtolan lahjoituskokoelmateos, 2003, s. 78, Helsinki: Ateneumin taidemuseo Sotavuodet toivat hänen löytöretkiinsä synkkyyttä, kuoleman korostamista, vaikkakin hänen taiteensa henkinen pohja lepäsi edelleen 1930-luvun idealismissa. Tuolloin varsinkin kirjallisuudessa pidettiin esillä ihmisen individualistis-eettisiä pyrkimyksiä ihmisen tehtävänä.Vihanta Ulla teoksessa Insinöörin rakkaus - Ester ja Jalo Sihtolan lahjoituskokoelmateos, 2003, Helsinki: Ateneumin taidemuseo Omega I on surrealistinen maalaus, jossa henkisesti yksinäinen, kohtaloaan pohtiva ihminen makaa harmaana vuoteellaan. Vihreä niitty ruohoa rouskuttelevine hevosineen on täysin tuon sivullisen ihmisen ajatusten ja kokemusten ulkopuolella.Vihanta Ulla teoksessa Insinöörin rakkaus - Ester ja Jalo Sihtolan lahjoituskokoelmateos, 2003, s. 79, Helsinki: Ateneumin taidemuseo ==Lähteet== ==Aiheesta muualla== * Suomen Kansallisgalleria: Kokoelmat: Omega I. Luokka:Ateneumin kokoelmat Luokka:Suomalaiset maalaukset Luokka:Surrealistiset maalaukset
Vene vesille

Vene vesille on turkulaisen modernistin Otto Mäkilän guassi-, vesiväri- ja lyijykynätyö vuodelta 1939. Kooltaan työ on 24,5 × 31,6 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan. Vene vesille heijastaa välimerellistä valoa ja lämpöä antiikista tutun keltaisen ja transendenttia kuvaavan sinisen värin sävyin. Piirroksessa ihminen lähtee sauvoineen etsimään elämän mysteeriä veneellään. Hänessä on elämänvoimaa ja suorastaan dionyyssistä elämänhurmiota sielussaan matkaan lähtiessään. Teos on viimeisiä iloisen elämänvoimaisia Mäkilän töitä ennen sotaa. Sota heijastui sittemmin voimakkaasti hänen keskeiseen tuotantoonsa. ==Lähteet== ==Aiheesta muualla== * Suomen Kansallisgalleria: Kokoelmat: Vene vesille. Luokka:Ateneumin kokoelmat Luokka:Suomalaiset maalaukset
Balsamietikka

Balsamietikka (myös balsamico ja balsamiviinietikka) on keitetystä rypälemehusta valmistettu etikkalaatu. Aito balsamietikka on hyvin kallista ja siirappimaista. Useimmiten balsamietikkana myydään väärennöksiä. Aitoa balsamietikkaa valmistetaan vain Modenassa ja Reggio Emiliassa Italiassa, ja sitä kutsutaan erotuksena väärennöksistä italiankielisellä nimellä aceto balsamico tradizionale, ”perinteinen balsamietikka”. Balsamietikan valmistus aloitetaan keittämällä tuoretta rypälemehua hitaasti, kunnes sen tilavuus on pienentynyt puoleen tai kolmannekseen alkuperäisestä. Tiivistetty mehukeite käy puutynnyreissä tai metallitankeissa kahdesta neljään vuotta, minkä jälkeen sitä varastoidaan vielä vuosia. Varastoinnin aikana balsamietikka tiivistyy ja väkevöityy entisestään. Vähintään 12 vuotta vanha aito balsamietikka maksaa 750 euroa litralta tai enemmän. == Väärennökset == Suurin osa balsamietikkana myytävistä etikoista koostuu lähinnä tavallisesta viinietikasta, johon on lisätty ruskeaa elintarvikeväriä ja rypälemehua. == Lähteet == == Aiheesta muualla == Luokka:Ruoka-ainekset Luokka:Seulonnan keskeiset artikkelit
Holmes NYC

Holmes NYC () on yhdysvaltalaisen CBS:n syyskuussa 2012 alkanut televisiosarja, jossa kirjailija Arthur Conan Doylen luoma Sherlock Holmes seikkailee nykyajan New Yorkissa. Pääosia esittävät Jonny Lee Miller (Sherlock Holmes) ja Lucy Liu (Joan Watson). Holmes on entinen Scotland Yardin neuvonantaja, mutta hän on muuttanut Britanniasta Yhdysvaltoihin saadakseen hoitoa huumeongelmaansa. Hän asuu Brooklynissä Watsonin kanssa, joka toimii aluksi hänen tukihenkilönään huumeongelmassa ja myöhemmin hänen oppilaanaan. Holmes NYC:tä on esitetty Yhdysvalloissa seitsemän tuotantokautta. Viimeisimmän tuotantokauden esittäminen alkoi 23. toukokuuta 2019. Sarjan viimeinen jakso esitettiin Yhdysvalloissa 15. elokuuta 2019. CBS vahvisti toukokuussa 2018 Holmes NYC:n seitsemännen tuotantokauden tuotannon. Joulukuussa 2018 tiedotettiin seitsemännen kauden olevan sarjan viimeinen. Suomessa sarjan esittäminen alkoi Nelosella 22. tammikuuta 2013. == Tuotantokaudet == == Kirjat == Titan Books julkaisi Holmes NYC –sarjan maailmaan sijoittuvan Adam Christopherin kirjoittaman romaanin The Ghost Line helmikuussa 2015. Se julkaistiin suomeksi käännettynä nimellä Sherlock Holmesin Seikkailuja vuonna 2017. Adam Christopherin kirjoittama toinen romaani nimeltä Blood and Ink julkaistiin huhtikuussa 2016. == Lähteet == == Aiheesta muualla == * Holmes NYC CBS.comissa * * Ohjelman sivu Nelosen sivuilla Luokka:2010-luvun yhdysvaltalaiset rikossarjat Luokka:Sherlock Holmes Luokka:Romaaneihin perustuvat televisiosarjat Luokka:Seulonnan keskeiset artikkelit Luokka:CBS:n televisio-ohjelmat
Rokki-Kokki (albumi)

Rokki-Kokki on suomalaisen lastenlauluyhtyeen Rokki-Kokin studioalbumi vuodelta 1997. ==Kappaleet== * Intro * Mä tahdon rokata * Karkkipäivä uus * Pyörät ne pyörivät * Kääpiökävely * Vaahteramäen Eemeli * Siniparta-Kokki * Pyörin pitkin jokee (Proud Mary) * Lämmittelylaulu * Numeroita syntyy jee-jee- jee * Menotapa * Twistataan * Oranki-ukko ja gorilla * Viisi kokkia * intro Luokka:Vuoden 1997 albumit
Philippa Boyens

Philippa Boyens on uusiseelantilainen elokuvakäsikirjoittaja, joka tunnetaan yhteistyöstään Peter Jacksonin kanssa. Boyens opiskeli historiaa ja englannin kieltä Aucklandin yliopistossa valmistuen vuonna 1994. Vuosina 1994–1997 hän toimi New Zealand Writer’s Guildin eli paikallisen käsikirjoittajien etujärjestön johtajana. Hän on työskennellyt myös teatterin parissa. 1990-luvun lopulla Boyens päätyi käsikirjoittamaan Taru sormusten herrasta -elokuvatrilogiaa yhdessä Peter Jacksonin ja Fran Walshin kanssa silloisen miesystävänsä Stephen Sinclairin kautta, joka osallistui käsikirjoittamisen alkuvaiheeseen. Aluksi Boyens, harras Tolkienin ihailija, toimi vain käsikirjoitusluonnosten ”koeyleisönä”, mutta asteittain hän alkoi osallistua myös varsinaiseen kirjoittamiseen ja päätyi lopulta ryhmän tasavertaiseksi jäseneksi. Jackson, Walsh ja Boyens palkittiin vuonna 2004 Oscarilla trilogian viimeisen osan, Kuninkaan paluun, käsikirjoituksesta. Taru sormusten herrasta -trilogian jälkeen Boyens on osallistunut kaikkien Jacksonin myöhempien elokuvien käsikirjoittamiseen: King Kongin (2005), Oman taivaan (2009) ja Hobitti-trilogian (2012–2014). Syksyllä 2016 ilmoitettiin, että Boyens käsikirjoittaa yhdessä Jacksonin ja Walshin kanssa Philip Reeven Kävelevät koneet -nuortenkirjasarjaan perustuvan elokuvan, jonka ohjaa Christian Rivers. Boyensin poika Calum Gittins on näyttelijä, joka esiintyi pienessä roolissa Halethina Kahdessa tornissa. == Lähteet == == Aiheesta muualla == * Luokka:Uusiseelantilaiset elokuvakäsikirjoittajat Luokka:Syntymävuosi puuttuu Luokka:Elävät henkilöt Luokka:Hugo-palkinnon saajat
Viiksisimppu

Viiksisimppu (Bathylutichthys taranetzi) on simppukaloihin kuuluva kalalaji, jota tavataan syvistä vesistä Eteläiseltä jäämereltä. Se on ainoa laji viiksisimppujen (Bathylutichthyidae) heimossa. Viiksisimppu on pienikokoinen kala, joka kasvaa noin 10 cm pitkäksi. Ruumis on suomuton ja muodoltaan pitkänomainen ja kapenee pyrstöä kohden. Tyypillisiä piirteitä ovat leuan alla olevat kaksi viiksisäiettä ja yhteensulautuneet selkä-, pyrstö- ja peräevät. Viiksisimppua on tavattu 1 650 metrin syvyydestä Etelä-Georgian saaren lähettyviltä. ==Lähteet== Luokka:Simppukalat
Waltari ja sukupuolten maailmat

Waltari ja sukupuolten maailmat on Juha Järvelän 2013 ilmestynyt Mika Waltaria ja hänen tuotantoaan 1925-1939 käsittelevä tietokirja. == Sisältö == Teos käsittelee sukupuolta Mika Waltarin kirjailijakuvassa, teksteissä ja niiden vastaanotossa 1925-1939. Se perustuu Juha Järvelän Jyväskylän yliopistossa 2013 tarkastettuun väitöstutkimukseen.https://www.jyu.fi/hum/laitokset/hie/julkaisut_nakyvyys/waltarihttps://www.jyu.fi/ajankohtaista/arkisto/2013/06/tiedote-2013-06-06-09-57-24-729893 Teoksen liitteenä on luettelo Waltarin ajanjaksolla julkaisemista teksteistä.http://avain.net/julkaisut/tietokirjat/mika-waltari-ja-sukupuolten- maailmat.html == Lähteet == == Aiheesta muualla == * Maria / Sinisen linnan kirjasto: Juha Järvelä: Mika Waltari ja sukupuolten maailmat . * Kirja- arvostelu teoksesta Helena Pilke: Miehet, naiset ja Mika W. . (Agricolan arvostelujulkaisu 22.4.2013) * Kirja-arvostelu teoksesta Jaana Torninoja- Latola: ”Siellä missä miehiä tehdään” – Mika Waltarin nuoruuden tuotanto ja sen vastaanotto sukupuolten rakentamisen paikkoina. (J@rgonia 22/2013) Luokka:Kirjat kirjallisuudesta Luokka:Suomalaiset tietokirjat Luokka:Mika Waltari Luokka:Vuoden 2013 kirjat
Boyens

Boyens on sukunimi ja voi viitata ainakin seuraaviin henkilöihin: * Andrew Boyens (s. 1983), uusiseelantilainen jalkapalloilija * Claus Henning Boyens (s. 1888), saksalainen poliitikko * Claus Peter Boyens (1880–1951), saksalainen poliitikko * Philippa Boyens, uusiseelantilainen elokuvakäsikirjoittaja * Wilhelm Friedrich Boyens (s. 1942), saksalainen jalkapalloilija
Talontie

Talontie on taiteilija Eero Nelimarkan öljyvärityö kankaalle vuodelta 1919. Tämä, kooltaan 50,5×65,5 cm, maalaus kuuluu Ateneumin taidemuseon Ester ja Jalo Sihtolan kokoelmiin. Eero Nelimarkka maalasi Talontie-maalauksen Alahärmässä, jossa hänen puolisonsa kotitalo sijaitsi. 1910-luvun loppupuolella hän maalasi siellä monia töitä, joiden aiheena olivat tuvansisustat ja maalaistalojen pihapiirit rakennuksineen. Nelimarkka maalasi tähän Talontie- maalauksen maisemaan kotiin päin kävelevän naisen. Tämä oli hänen tapansa monta kertaa. Ihmisten koteihin liittyviin maalauksiinsa hän sijoitti usein kotiaskareita suorittavan naisen, ulko- tai sisätiloihin, kuin kertomaan tasaisesta elämästä siellä.Ojanperä Riitta, Ateneumin taidemuseon Insinöörin rakkaus - Ester ja Jalo Sihtolan lahjoituskokoelmateos, 2003, s. 82. ==Lähteet== ==Aiheesta muualla== * Suomen Kansallisgalleria: Kokoelmat: Talontie. Luokka:Suomalaiset maalaukset Luokka:Ateneumin kokoelmat Luokka:Maisemamaalaukset
Doria etsimässä

Doria etsimässä () on vuonna 2016 ensi-iltansa saanut tietokoneanimoitu jatko- osa menestyselokuvalle Nemoa etsimässä (2003). Sen on tuottanut animaatiostudio Pixar ja levittäjänä toimii Walt Disney Pictures. Elokuvassa esiintyvät Nemoa etsimässä -elokuvan hahmoista muun muassa Dori, Nemo ja Marlin. Elokuva kertoo heidän elämästään vuotta myöhemmin, kun Dori muistelee lapsuuttaan ja lähtee etsimään perhettään. Elokuva sijoittuu Kalifornian rannikolle. Yhdysvalloissa Doria etsimässä sai ensi-iltansa 17. kesäkuuta 2016, Suomessa sen ensi-ilta oli 26. elokuuta 2016. == Ääninäyttelijät == Alkuperäinen ääninäyttelijä Suomalainen ääninäyttelijä Rooli Ellen DeGeneres (aikuinen) Lucia Geddes (teini) Sloane Murray (lapsi) Ona Kamu (aikuinen) Sofia Hanttu (teini) Alissa Kovalainen (lapsi) Dori Albert Brooks Tom Pöysti Marlin, Nemon isä Hayden Rolence Sampo Kovalainen Nemo Ed O’Neill Pertti Sveholm Hank Diane Keaton Milka Ahlroth Jenni, Dorin äiti Eugene Levy Risto Kaskilahti Sauli, Dorin isä Kaitlin Olson Anna-Maija Tuokko Destiny, likinäköinen valashai Ty Burrell Jukka Puotila Bailey, maitovalas Idris Elba Jussi Lampi Säkä, kalifornianmerileijona Dominic West Jani Karvinen Ruori, Säkän ystävä Bob Peterson Mikko Kivinen Herra Rausku Andrew Stanton Petteri Summanen Tärsky Bennett Dammann Luca Vieri Tyrsky Bill Hader Kimmo Vehviläinen Stan Kate McKinnon Anna Perho Stanin vaimo Sigourney Weaver Paula Vesala kuuluttaja Alexander Gould Samuel Anttila Carl John Ratzenberger Pekka Lehtosaari Bill Katherine Ringgold Heljä Heikkinen Kathy, pelkurikala Angus MacLane Pertti Koivula Möhkäkala Willem Dafoe Seppo Pääkkönen Gill Brad Garrett Pertti Koivula Pallo Allison Janney Katja Sirkiä Liisku Austin Pendleton Taisto Oksanen Kurlu Stephen Root Markus Bäckman Kupla Vicki Lewis Hanna Kaila Meri Jerome Ranft Pekka Lehtosaari Jacques Suomenkielisen version sivurooleista vastaavat Pinjamaari Jokinen, Antti L. J. Pääkkönen, Mikko Jokinen, Pasi Piispanen, Katja Aakkula, Nina Tapio, Tero Koponen, Aku Laitinen, Julia Railosvuo, Laura Hartikainen, Jani Halme, Ofelia Hanttu, Seera Alexander, Waltteri Helisalo ja Jarmo Koski. Ohjauksesta vastaa Petri Hanttu. == Vastaanotto == Elokuva on saanut kehuja kriitikoilta. Arvosteluja keräävän Rotten Tomatoes -sivuston mukaan 94 prosenttia kriitikoista on antanut elokuvalle myönteisen arvosanan keskiarvolla 7.7/10. Tulos perustuu 245 arvioon. Metacriticissä elokuvalla on 77 pistettä 100:sta. == Lähteet == == Aiheesta muualla == * Luokka:Vuoden 2016 yhdysvaltalaiset elokuvat Luokka:Disneyn animaatioelokuvat Luokka:Yhdysvaltalaiset seikkailuelokuvat Luokka:Yhdysvaltalaiset komediaelokuvat Luokka:Elokuvat eläimistä Luokka:Andrew Stantonin ohjaamat elokuvat Luokka:3D-elokuvat Luokka:IMAX- elokuvat
Vaasan rantapuisto (Nelimarkka)

Vaasan rantapuisto on taiteilija Eero Nelimarkan öljyvärityö kankaalle vuodelta 1917. Teos on kooltaan 47×46 cm. Se kuuluu Ateneumin taidemuseon Ester ja Jalo Sihtolan kokoelmiin. Eero Nelimarkka vietti osan kesästä 1917 Vaasassa veljensä luona, jonka puistossa tämä Vaasan rantapuistomaisema -työ syntyi.On sanottu, että Nelimarkan puukuvat ovat kuvia rinnakkain kasvavista puuyksilöistä eikä niinkään kuvia maisemista. Tämä siksi, että niissä huomio kiinnittyy ensisijaisesti puihin. Maalauksen keskiössä ovat elävät puut. Ne ovat kallellaan, suoria, vänkyröitä, paksuja tai ohuita. Nelimarkka myös pelkisti väripintoja enemmän ja käytti värejä niukemmin 1910-luvun loppupuolen töissään kuin muulloin. Hänen tiedetään ihailleen Helene Schjerfbeckiä, jonka taidetta tämä tyyli hieman muistuttaa. Ateneumin taidemuseon Ester ja Jalo Sihtolan kokoelmaan kuuluu Nelimarkan kaksi samana kesänä maalaamaa rantamaisemaa puineen: Vaasan rantapuisto ja Jokimaisema Kauhavalta. ==Lähteet== ==Aiheesta muualla== * Suomen Kansallisgalleria: Kokoelmat: Vaasan rantapuisto. Luokka:Ateneumin kokoelmat Luokka:Suomalaiset maalaukset Luokka:Maisemamaalaukset
Viidakon tytär

Viidakon tytär () on Jack Conwayn ohjaama yhdysvaltalainen draamaelokuva vuodelta 1929. Elokuvan pääosissa ovat Joan Crawford ja Robert Montgomery. Muissa rooleissa ovat Ernest Torrence, Holmes Herbert, Gwen Lee ja Lloyd Ingraham. Viidakon tytär kertoo Etelä-Amerikan viidakossa kasvatetusta vapaahenkisestä öljyperijättärestä (Crawford), joka rakastuu rahattomaan mieheen (Montgomery). Metro-Goldwyn-Mayer toimi elokuvan tuotantoyhtiönä ja jakelijana. Viidakon tytär tehtiin aikana, jolloin MGM oli siirtymässä mykkäelokuvasta äänielokuvaan. Viidakon tytär on Crawfordin ensimmäinen äänielokuva Hollywood revue 1930 -elokuvan (1929) kanssa. Viidakon tyttäressä Montgomery tekee ensimmäisen miespääroolin, jota ennen hän oli esiintynyt useissa mykkäelokuvissa sivurooleissa. Elokuvan avauskohtauksessa Crawford tanssii ja laulaa teemalaulun "Chant of the Jungle", jonka on sanoittanut Nacio Herb Brown ja Arthur Freed. Elokuvan teemalaulusta tuli hitti elokuvan ilmestymisvuonna 1929. Crawford ja Montgomery laulavat Louis Alterin ja Arthur Freedin kappaleen "That Wonderful Something Is Love". ==Näyttelijät== ==Tuotanto== Viidakon tytär -elokuvan käsikirjoituksen laativat Sylvia Thalberg, Frank Butler ja Willard Mack Charles E. Scogginsin novellin pohjalta. Viidakon tytär kuvattiin tuotantoyhtiö MGM:n studioilla Kalifornian Culver Cityssä 229 000 dollarilla, joka oli sen ajan MGM-elokuvalle pieni budjetti. Elokuvaa kuvattiin nimikkeellä Jungle. ==Julkaisu ja vastaanotto== Viidakon tytär sai ensi-iltansa Yhdysvalloissa 23. marraskuuta vuonna 1929 ja Suomessa seuraavana vuonna 22. syyskuuta. Elokuva oli Yhdysvalloissa ilmestyttyään taloudellinen menestys; se tuotti pelkästään kotimaassaan 718 000 dollaria. Maailmanlaajuisesti elokuva tienasi 974 000 dollaria. MGM julkaisi Viidakon tyttären myös mykkäversiona ääniversion yhteydessä, koska kaikki elokuvateatterit eivät olleet vielä varustautuneita äänielokuvien esittämiseen. Viidakon tytär julkaistiin DVD:lle 22. maaliskuuta vuonna 2012. ==Lähteet== ==Aiheesta muualla== * * * * Viidakon tytär TCM Movie Databasessa * Viidakon tytär Joancrawfordbest.comissa * Viidakon tytär Legendaryjoancrawford.comissa Luokka:Vuoden 1929 yhdysvaltalaiset elokuvat Luokka:Yhdysvaltalaiset draamaelokuvat Luokka:Novelleihin perustuvat elokuvat Luokka:Jack Conwayn ohjaamat elokuvat Luokka:Yhdysvaltalaiset mustavalkoelokuvat Luokka:Metro-Goldwyn-Mayerin elokuvat
Kaaliasetelma

Kaaliasetelma on taiteilija Mikko Oinosen öljyvärityö kankaalle vuodelta 1941. Työ kuuluu Ateneumin taidemuseon Ester ja Jalo Sihtolan lahjoituskokoelmaan. Kooltaan se on 54,5×65,5 cm. Oinonen käytti maalauksessa pehmeää täyteläistä väriasteikkoa. Hän oli käynyt vuonna 1925 Pariisissa ja Hollannissa, missä ihastui Rembrandtiin ja varsinkin Rembrandin värienkäyttöön. Täältä saadut vaikutteet pehmensivät hänen koko myöhemmän tuotantonsa värienkäyttöä.Ateneumin taidemuseon Insinöörin rakkaus - Ester ja Jalo Sihtolan lahjoituskokoelmateos, 2003, s.85. ==Lähteet== ==Aiheesta muualla== * Suomen Kansallisgalleria: Kokoelmat: Kaaliasetelma Luokka:Suomalaiset maalaukset Luokka:Ateneumin kokoelmat Luokka:Asetelmat
Yuri

Yuri voi tarkoittaa seuraavia: * Yuri, etunimi useissa kielissä * Yuri, yksi animen ja mangan tyylilajeista * Yuri, hahmo videopelisarjasta Command & Conquer * Yuri, hahmo videopelissä Doki Doki Literature Club!
Poptravel

Matkailun hakuportaali Poptravel Oy oli vuosina 2007–2020 toiminut, Suomen ensimmäinen matkailuun keskittynyt hintavertailusivusto. Vertailupalvelu nosti esiin yli 15 matkanjärjestäjän parhaat tarjoukset, jotka kattoivat yli 600 lentoyhtiötä, 100 000 hotellia ja yli 30 000 autonvuokrauskohdetta. Poptravel ei ollut matkatoimisto vaan hakukone, joka vertaili nettimatkatoimistojen tarjontaa. Hintavertailukoneesta saattoi siirtyä suoraan palveluntuottajan sivulle matkan varaukseen. == Palvelut == Poptravel tarjosi palveluja niin vapaa-ajan matkustukseen kuin liikematkustukseenkin. Verkkosivuillaan Poptravel tarjosi mahdollisuuden vertailla halvat lento-, hotelli-, autonvuokraus-, sekä matkapakettihinnat valittuun kohteeseen. Palvelun käyttö oli täysin ilmaista. == Lähteet == Luokka:Entiset suomalaiset matkailualan yritykset Luokka:Matkailusivustot